বিবাহবার্ষিকীতে বিকিনিতে নিকের লেন্সবন্দি প্রিয়াঙ্কা

ওয়েব ডেস্ক: ২০১৮ সালের ডিসেম্বর মাসে সাতপাকে বাঁধা পড়েছিলেন। একদিকে অভিনয় অন্যদিকে দাম্পত্য দুই চুটিয়ে উপভোগ করছেন দেশি গার্ল প্রিয়াঙ্কা চোপড়া (Priyanka Chopra)। এবার বিয়ের সাত বছরের জন্মদিনেও রোম্যান্সের ঝলক দেখালেন নিক-প্রিয়াঙ্কা (Nick-Priyanka Marriage Anniversary)। নিকের শেয়াক করা ছবিতে দেখা গিয়েছে, প্রিয়াঙ্কার কেবল এক ঝলক শেয়ার করেছেন নিক জোনাস (Nick Jonas)। যেখানে অভিনেত্রীর মুখ নয়, কেবল পিঠ দেখা যাচ্ছে। স্ত্রীকে মনের কথা জানিয়ে কী লিখলেন গায়ক? বিবাহবার্ষিকীতে বিকিনি পরে গায়ে রোদ মাখছেন প্রিয়াঙ্কা। সেই ছবি লেন্সবন্দি করেছে নিক।

নিক-প্রিয়াঙ্কার অসমবয়সি প্রেম নিয়ে কম চর্চা হয়নি বিনোদুনিয়ার অন্দরে। স্বামী-স্ত্রীর বয়সের দশ বছরের ফারাক। প্রিয়াঙ্কা বর্তমানে ৪২ আর নিক জোনাসের বয়স ৩২। মাঝে শোনা যায়, তাঁদের দাম্পত্যে নাকি ফাটল ধরেছে! তবে নিন্দুকদের মুখে ঝামা ঘঁষে সুখী দাম্পত্যের ছয় বছর পার করে ফেলেছেন নিক-প্রিয়াঙ্কা। বিয়ের সাত বছর সেলিব্রেশনে বোল্ড অবতারে নিকের লেন্সবন্দি হলেন দেশি গার্ল।

বিবাহবার্ষিকী উপলক্ষে বিদেশের চোখধাঁধানো লোকেশনে ছুটি কাটাতে গিয়েছেন নিক-প্রিয়াঙ্কা। সেখান থেকেই মঙ্গলবার নেটপাড়ায় শোরগোল ফেলে দিলেন নিক। নিক এবং প্রিয়াঙ্কা দু’জনেই জীবনের নানা সুন্দর মুহূর্ত মাঝেমধ্যেই তুলে ধরেন সোশ্যাল মিডিয়ায়। জন্মদিন হোক বা বিবাহবার্ষিকী বা যে কোনও আনন্দের মুহূর্ত। সপ্তম বিবাহবার্ষিকীও তার অন্যথা নয়।

আরও পড়ুন: নতুন বছরে আসছে ভানুপ্রিয়া ভূতের হোটেল…

বিকিনি পরনে ‘দেশি গার্ল’কে পিছন থেকে লেন্সবন্দি করে নিক লিখেছেন, ‘আমার ড্রিম গার্ল-এর সঙ্গে বিয়ের সাত বছর হল।’ সেই ছবিতেই দেখা গেল, পাহাড় ঘেরা নীল জলরাশির ধারে লাল বিকিনি পরে গায়ে রোদ মাখছেন প্রিয়াঙ্কা। শরীরে জড়ানো তোয়ালে। হাতে পাণীয়র গ্লাস।

স্ত্রীর শরীরী হিল্লোলে মন্ত্রমুগ্ধ হয়ে সেই ফ্রেমই ক্যামেরাবন্দি করেছেন নিক জোনাস। বিয়ের জন্মদিনে স্বামীর আদুরে পোস্টে ততোধিক আপ্লুত অভিনেত্রীও। পালটা নিককে ধন্যবাদ জানিয়ে প্রিয়াঙ্কা লিখেছেন, ‘তোমাকে ঘিরেই তো সব স্বপ্ন।’বিয়ের সাত বছর পরও যে প্রেমে হাবুডুবু খাচ্ছেন তারকা দম্পতি, তা আর বলার অপেক্ষা রাখে না।

অন্য খবর দেখুন